**Håkan Emil Heineman** (s. 16. marraskuuta 2001 Leksand, Ruotsi) on ruotsalainen jääkiekkoilija, joka pelaa SHL-joukkue Leksands IF:ssä. Hän on pelipaikaltaan vasen laitahyökkääjä.

Ura
---

### Seuraura

Heineman on Leksands IF:n kasvatti. Hän oli kaudella 2019–2020 seuran J20-junioreiden paras maalintekijä ja toiseksi paras pistemies Nils Åmanin jälkeen tehoilla 26+15=41. Heineman jakoi koko J20 SuperElitin maalipörssin neljännen sijan Linköping HC:n Arvid Costmarin, Frölunda HC:n Daniel Torgerssonin ja HV71:n Eddie Levinin kanssa. Hän debytoi kauden aikana myös Leksandin SHL-joukkueessa, jossa Heineman pelasi 11 runkosarjaottelua tehden kaksi syöttöpistettä. Hän teki SHL-debyyttinsä 19. joulukuuta 2019 Färjestad BK:ta vastaan. Heineman sai ottelussa jääaikaa 4.45 minuuttia.

Huhtikuussa 2020 Heineman teki Leksandin kanssa kaksivuotisen SHL-sopimuksen. Florida Panthers varasi hänet toisella kierroksella 43. pelaajana NHL:n varaustilaisuudessa 2020. Heineman teki kaudella 2020–2021 Leksandissa SHL-uransa avausmaalin 17. lokakuuta 2020 Rögle BK:ta vastaan.

Huhtikuussa 2021 Panthers kauppasi Heinemanin pelaajaoikeudet ja toisen kierroksen varausvuoron Calgary Flamesiin vaihdossa Sam Bennettiin ja kuudennen kierroksen varausvuoroon.

Helmikuussa 2022 Flames kauppasi Heinemanin pelaajaoikeudet, Tyler Pitlickin, ensimmäisen kierroksen varausvuoron ja viidennen kierroksen varausvuoron Montreal Canadiensiin vaihdossa Tyler Toffoliin.

Huhtikuussa 2022 Heineman teki Canadiensin kanssa kolmevuotisen kaudesta 2022-2023 alkaen voimaan astuvan tulokassopimuksen.

### Maajoukkueura

Heineman pelasi alle 20-vuotiaiden MM-kilpailuissa vuonna 2021. Yhteensä hän on pelannut yhdeksän nuorten maaottelua.

Muuta
-----

Emilin isoveljet Carl Heineman sekä Andreas ja Lars Lundin ovat pelanneet myös jääkiekkoa. Heistä Lars pelaa puolustajana Ruotsin neljänneksi korkeimmalla sarjatasolla HockeyTvåan-joukkue Nynäshamns IF:ssä ja hän on aiemmin pelannut myös Norjan ja Tanskan pääsarjatasoilla. Emil Heinemanin serkuista Olle Liss pelaa hyökkääjänä Ruotsin toiseksi korkeimmalla sarjatasolla HockeyAllsvenskan-joukkue IF Björklövenissä sekä Eric ja Arvid Eljas pelaavat hyökkääjinä Leksands IF:n J20-junioreissa, jossa he ovat pelanneet myös Heinemanin joukkuetovereina.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Leksands IF | SuperElit | 27 | 1 | 4 | 5 | 6 | 2 | 0 | 0 | 0 | 2 |
| 2019–2020 | Leksands IF | SuperElit | 29 | 26 | 15 | 41 | 12 | – | – | – | – | – |
|  | Leksands IF | SHL | 11 | 0 | 2 | 2 | 4 | – | – | – | – | – |
| 2020–2021 | Leksands IF | SuperElit |  |  |  |  |  |  |  |  |  |  | JMM | 5 | 1 | 0 | 1 | 4 |
|  | Leksands IF | SHL |  |  |  |  |  |  |  |  |  |  |
| 1 kausi | yhteensä | SHL | 11 | 0 | 2 | 2 | 4 | – | – | – | – | – |

Lähteet
-------

* Emil Heineman The Internet Hockey Databasessa (englanniksi)
* Emil Heineman Eurohockey-sivustolla (englanniksi)
* Emil Heineman *Elite Prospects*. Everysport Media Group AB.  (englanniksi)

### Viitteet

1. 1 2 3 4  Emil Heineman *Elite Prospects*. Everysport Media Group AB.  (englanniksi)
2. ↑  Elite Prospects - Leksands IF J20 *eliteprospects.com*. Everysport Media Group. Viitattu 16.12.2020. (englanniksi)
3. ↑  Elite Prospects - J20 SuperElit Stats 2019-2020 *eliteprospects.com*. Everysport Media Group. Viitattu 16.12.2020. (englanniksi)
4. ↑  Emil Heineman *SHL.se*. SHL AB. Viitattu 16.12.2020. (ruotsiksi)
5. ↑  Brasar, Richard: Heineman stannar i LIF *leksandsif.se*.  12.4.2020. Leksands IF Ishockey AB. Viitattu 16.12.2020. (ruotsiksi)
6. ↑  Emil Heineman *SHL.se*. SHL AB. Viitattu 16.12.2020. (ruotsiksi)
7. ↑
8. ↑  Canadiens acquire Emil Heineman, Tyler Pitlick from Flames  14.2.2022. Montreal Canadiens. Viitattu 12.3.2022. (englanniksi)
9. ↑
10. ↑  Carl Heineman *Elite Prospects*. Everysport Media Group AB.  (englanniksi)
11. ↑  Andreas Lundin *Elite Prospects*. Everysport Media Group AB.  (englanniksi)
12. ↑  Lars Lundin *Elite Prospects*. Everysport Media Group AB.  (englanniksi)
13. ↑  Olle Liss *Elite Prospects*. Everysport Media Group AB.  (englanniksi)
14. ↑  Eric Eljas *Elite Prospects*. Everysport Media Group AB.  (englanniksi)
15. ↑  Arvid Eljas *Elite Prospects*. Everysport Media Group AB.  (englanniksi)